**A picture containing diagram

Description automatically generated**

**GĦAR-RIKONĊILJAZZJONI**

ANTIFONA TA’ L-INTROJTU “Jiena s-salvazzjoni tal-poplu”, igħid il-Mulej

“ Kull meta jsejħuli fid-dwejjaq tagħhom,

jiena nismagħhom,

u nkun il-Mulej tagħhom għal dejjem”.

KOLLETTA

O’Alla, int kollok ħniena,

int trid tħabbibna miegħek;

int tagħti lill-bnedmin jiem tajba ta’ salvazzjoni

biex jagħarfuk bħala ħallieq ta’ kollox u missier ta’ kulħadd;

fil-ħniena tiegħek agħtina l-għajnuna

(f’dan iż żmien tajjeb ta’ salvazzjoni),

biex nilqgħu bil-qalb minn għandek il-kelma tas-sliem,

nagħmlu r-rieda tiegħek

u nġeddu kollox fi Kristu, li hu Alla,

u miegħek igħix u jsaltan flimkien ma’ l-Ispirtu s-Santu

għal dejjem ta’ dejjem.

jew l-aktar fi żmien il-Għid:

O Alla, int tagħti l-ħelsien tassew,

int trid tgħaqqad lill-bnedmin kollha flimkien

ħa jkunu poplu wieħed, ħieles minn kull xorta ta’ jasar,

(u tagħtina dan iż-żmien ta’ grazzja u ta’ barka);

agħmel li l-Knisja tiegħek,

hija u tkabbar il-ħelsien tagħha mill-jasar tad-dinja,

tidher dejjem aktar għall-bnedmin kollha

bħala s-sagrament tas-salvazzjoni għal kulħadd

billi turihom u tħaddem fosthom il-misteru tal-imħabba.

B’Ibnek Ġesu’ Kristu Sidna, li hu Alla,

u miegħek igħix u jsaltan flimkien ma’ l-Ispirtu s-Santu,

għal dejjem ta’ dejjem.

TALBA FUQ L-OFFERTI

Ftakar, Mulej, li Ibnek Ġesu’ Kristu,

is-sliem u l-paċi tagħna,

ħassar b’Demmu d-dnub tad-dinja:

ħares bi ħniena lejn l-offerti tal-Knisja tiegħek

u lilna li qegħdin niċċelebraw bil-ferħ il-grazzja ta’ din is-sena

agħtina li nwasslu lil kulħadd il-ħelsien ta’ Kristu,

li jgħix u jsaltan għal dejjem ta’ dejjem.

Prefazju I tal-Ħdud matul is-sena paġna 321, jew Prefazju komun I paġna 342.

ANTIFONA TAT-TQARBIN “Ejjew għandi, intom ilkoll

li tinsabu mħabbtin u mtaqqlin,

u jiena nserraħkom” , igħid il-Mulej.

Mt. 11, 28

Jew:

“Itolbu u taqilgħu,

biex il-ferħ tagħkom ikun sħiħ”, igħid il-Mulej.

Ġw. 16, 24

TALBA WARA T-TQARBIN

Isaħħaħna, Mulej, is-sagrament ta’ Ibnek

li bih tqarbinna,

biex minn dan il-misteru ta’ l-għaqda

niksbu mħabba qawwija

ħa naħdmu biex inwasslu s-sliem tiegħek kullimkien.

Bi Kristu Sidna.